
PRIJEDLOZI
Odbor za zapošljavanje i socijalna pitanja poziva Odbor za proračunski nadzor da kao nadležni odbor u prijedlog rezolucije koji će usvojiti uvrsti sljedeće prijedloge:
[bookmark: ProcPageAD][bookmark: restart]–	uzimajući u obzir godišnje izvješće Europskog revizorskog suda o izvršenju proračuna EU-a za financijsku godinu 2022.,
–	uzimajući u obzir godišnje izvješće Europskog revizorskog suda o agencijama EU-a za financijsku godinu 2022.,
–	uzimajući u obzir konsolidirano godišnje izvješće o radu Cedefopa za 2022.,
1.	izražava zadovoljstvo zbog toga što je Europski revizorski sud („Revizorski sud”) utvrdio da su transakcije na kojima se temelji godišnja računovodstvena dokumentacija Europskog centra za razvoj strukovnog obrazovanja („Cedefop”) za financijsku godinu 2022. zakonite i pravilne te da je njegovo financijsko stanje na dan 31. prosinca 2022. objektivno prikazano;
2.	pozdravlja činjenicu da se proračun Cedefopa za financijsku godinu 2022. povećao na 26 milijuna EUR (25 milijuna EUR u 2021.) [footnoteRef:1]; izražava zadovoljstvo činjenicom da je Cedefop u biti iskoristio sva dostupna sredstva, s ukupnom stopom izvršenja proračuna od 99,98 %; [1:  Ovi proračunski iznosi preuzeti su iz godišnjeg izvješća Europskog revizorskog suda o agencijama EU-a za financijsku godinu 2022. i temelje se na ukupnim odobrenim sredstvima za plaćanje dostupnima tijekom financijske godine.] 

3.	cijeni aktivnosti i kvalitetan rad Cedefopa kada je riječ o provođenju istraživanja, analiza i pružanju tehničkih savjeta i stručnosti u području strukovnog obrazovanja i osposobljavanja, kvalifikacija te politika usmjerenih na razvoj vještina, u cilju promicanja kvalitetnog osposobljavanja prilagođenog potrebama pojedinaca i tržišta rada; ističe da je potrebno i dalje pružati odgovarajuće ljudske i financijske resurse kako bi Centar mogao izvršavati svoj mandat i nastaviti provoditi svoj program rada uz visoku stopu izvršenja aktivnosti;
4.	pozdravlja doprinos Centra analizi učinka pandemije i digitalne tranzicije na prilagodbu poslovnih praksi novim okolnostima na tržištu rada Unije, primjerice putem europskog istraživanja poduzeća o bolesti COVID-19, u suradnji s Eurofoundom; nadalje, pozdravlja ulogu Centra u prikupljanju i širenju istraživanja o neusklađenosti vještina; u tom pogledu ističe predviđanja sektorskih vještina Centra, a time i pristup usmjeren na budućnost kako bi se razumjelo koji su profili vještina potrebni za usporednu tranziciju;
5.	podsjeća na važnu ulogu Centra u osiguravanju integracije digitalnih vještina u strukovno obrazovanje i osposobljavanje diljem Unije te u praćenju provedbe i učinka Preporuke Vijeća o programu vještina za Europu, o strukovnom obrazovanju i osposobljavanju za održivu konkurentnost, o socijalnoj pravednosti i otpornosti i o Akcijskom planu za digitalno obrazovanje;
6.	primjećuje da je zbog visokih stopa inflacije i povezane prilagodbe plaća te povećanja plaća iznad početnih predviđanja u kombinaciji s povećanjem faktora ponderiranja, fleksibilnost u osiguravanju dodatnih sredstava za osnovnu djelatnost bila ograničena;
7.	čestita Cedefopu na predanosti Europskoj godini mladih i uspješnom vođenju, zajedno s Eurofoundom, događanja u organizaciji kojega je sudjelovalo pet agencija pod nazivom „Mladi na prvome mjestu: zapošljavanje, vještine i socijalne politike koje su od koristi mladim Europljanima u nesigurnim vremenima”, čiji je domaćin u rujnu 2022. bio Europski parlament; cijeni činjenicu da je to događanje predstavljalo dodatnu priliku za raspravu o politikama za mlade, kao i o mogućnostima i izazovima s kojima se mladi suočavaju u pogledu zapošljavanja, radnih uvjeta, dobrobiti i mentalnog zdravlja;
8.	žali zbog činjenice da je Revizorski sud utvrdio neke nepravilnosti povezane s dnevnicama koje Cedefop uplatio dvama upućenim nacionalnim stručnjacima koje zapošljava; prima na znanje činjenicu da je Cedefop utvrdio i unio te nepravilnosti u registar neusklađenosti te ispravio situaciju na temelju vanjskih pravnih savjeta; pozdravlja namjeru Centra da izmijeni svoja pravila kako bi se omogućilo da svi upućeni nacionalni stručnjaci koji moraju promijeniti mjesto stanovanja i preseliti se u Solun mogu primati naknade jer bi se time osiguralo jednako postupanje prema upućenim nacionalnim stručnjacima neovisno o njihovoj nacionalnosti;
9.	žali zbog činjenice da je Revizorski sud pronašao primjedbe o upravljanju proračunom, posebno da metoda izračuna doprinosa nije pravilno primijenjena, te poziva Cedefop da poboljša svoje unutarnje postupke u tom pogledu;
10.	pohvaljuje Cedefop zbog izrade poslovnog plana za povećanje energetske učinkovitosti i klimatske neutralnosti svojeg rada;
11.	pozdravlja činjenicu da je Cedefop dovršio provedbu svih mjera u pogledu opažanja Revizorskog suda povezanih s izvršenjem proračuna za financijsku godinu 2021.;
12.	na temelju dostupnih činjenica preporučuje da se izvršnom direktoru Europskog centra za razvoj strukovnog osposobljavanja odobri razrješnica u vezi s izvršenjem proračuna Cedefopa za financijsku godinu 2022.

